NaiveNeuron/SloPal huggingface dataset:
Linhart, Patrick, poslanec NR SR (2023-03-23):
Pán Oravec, v rýchlosti. Ja, prepáčte, ani neviem, kto ste. Nemyslím to teraz v zlom. Neviem, kde ste boli, kto ste, čo ste. Ale od Sasky som nič iné nečakal. To je úplne v poriadku. Hráte sa na stranu odborníkov. To je v poriadku, chcete byť odborník. Ja vám niečo poviem. Toľko, takú spleť hlúpostí som nikdy nepočul. Akože tak ste to dokázal za tie tri minúty alebo štyri minúty dať toľko hlúpostí a dezinformácií, normálne ja by som, podajte si ruku asi s nejaký s kolegom, ktorý píše rôzne konšpiračné teórie. Bude vám to ladiť. Teraz, exekutíva, spýtali ste sa na exekutívu, exekutívu áno, vy ste povedali, že to nebolo odsúhlasené. No pravdaže to bolo odsúhlasené. Bolo to odsúhlasené aj koalou. Vypracovalo sa to s ministerstvom pána Hirmana. Neviem, či vám to niečo hovorí, tak tento pán je tam teraz minister. Síce poverený, ale je tam. Takže vypracoval som s ním. Prešlo to koaličnou radou, celou koaličnou radou to prešlo a bolo to odsúhlasené, trhoviská. Prediskutované s trhoviskami, samozrejme, že to bolo prediskutované s trhoviskami. Ja neviem, ja nechápem, koľko strachu sa dá narobiť z jednej tabuľky. Však je to jedna tabuľka, ktorá oddeľuje tých a tých. Predajca, hybridní predajcovia, tých sa chcem zbaviť. Áno, presne to chcem urobiť. Keď budem mať stánok tu, ja som nikdy nepovedal, že musia byť všetci vpredu a druhí budú vzadu. Že poctiví budú vpredu a tí nepoctiví budú niekde vzadu šupnutí. Môže mať stánok vedľa seba. Môže mať dva, dva stánky vedľa seba a bude platiť dvakrát. Áno, bude platiť za pestovateľa. A keď chce ešte robiť nejaký dopredaj nejaké kšeftíky z Kauflandu alebo z Lidlu alebo bohvie odkiaľ z nejakej akcie, no tak nech si kúpi stánok ešte vedľa a nech si tam predáva tie svoje, tie svoje suroviny z Afriky alebo bohvie odkiaľ alebo z Čínu ku nám to prišlo. A úplne nakoniec, výrobky, ste sa pýtali na výrobky. Áno, sú tam všetky výrobky, pretože tam patria aj kvety. Čiže všetky potraviny, ktoré sa predávajú na trhovisku. Dúfam, že som odpovedal dosť jasne. Sťahovať nič nebudem. Keď chcete dať pozmeňovák, rád sa s vami stretnem a sadnem. Môžeme to prebrať, ja s tým nemám absolútne žiaden problém. Budem veľmi rád. Ďakujem pekne.
Pčolinský, Peter, poslanec NR SR (2020-07-10):
Jožo, nemáš pravdu v tom, že sa to nedá skontrolovať. Už dávno to nefunguje tak, že chodil zamestnanec daňového úradu vyberať tú pokladňu na zariadení, už dávno to tak nefunguje. Každý jeden stroj je online pripojený na Finančnú správu. To znamená, štát vie presne, koľko peňazí sa nahádže do toho zariadenia. A to, čo ty hovoríš, že zisky, to oni riešia štandardnou optimalizáciou nákladov, to nazvime. Ďakujem.
Hort, Milan, podpredseda NR SR (2011-12-01):
Reagovať teraz bude pani Tomanová. Nech sa páči.
Zemanová, Anna, poslankyňa NR SR (2023-06-13):
... ale to si takto nepovedal. Aspoň som tomu nerozu... (Prerušenie vystúpenia predsedajúcim.)
Laurenčík, Milan, podpredseda NR SR (2021-04-30):
Pán poslanec Marek Kotleba je ďalší s faktickou poznámkou. Nech sa páči.
Grendel, Gábor, podpredseda NR SR (2021-11-24):
Pán poslanec Kočiš.
Jurinová, Erika, podpredsedníčka NR SR (2013-05-21):
Reakcia na faktické poznámky, pán poslanec Petrák.
Blanár, Juraj, podpredseda NR SR (2022-10-05):
Pán poslanec Ondrej Ďurica s faktickou poznámkou.
Laurenčík, Milan, podpredseda NR SR (2021-02-05):
Pán podpredseda, chcete reagovať na faktické poznámky? Máte dve minúty z miesta. Nie. Ďalším písomne prihláseným... Áno? Nie. Ďalším písomne prihláseným do rozpravy je pán poslanec Peter Cmorej, ktorému teraz odovzdávam slovo.
Mazurek, Milan, poslanec NR SR (2020-12-09):
Pán poslanec Susko, mali ste pravdu, čo sa týka toho skráteného legislatívneho konania, len vy ste to povedali tak podľa môjho názoru veľmi jemne, že nie je správne schvaľovať ústavné zákony v núdzovom stave, a to o to viac, ak to ide v skrátenom legislatívnom konaní. Táto vláda to robí neustále, ja nemus... nemôžem povedať, že by to nebolo správne, ono je to obludné a nechutné, čo vlastne vystrájajú, pretože my dnes nevieme, či zajtra neprídu s ďalším nejakým ústavným zákonom, veď oni ich tu vytvárajú zo dňa na deň, hádžu ich tu v skrátených legislatívnych konaniach a poslanci na to majú jeden deň po tom, čo to predložia do parlamentu, lebo Igor Matovič si zmyslel a ideme nato. Proste potrebujem schváliť zmenu ústavy za dva dni! Za dva dni v núdzovom stave! Veď to je úplne možno bezprecedentné, možno niekde v Severnej Kórei sa môžu na takéto praktiky chytať. Ono je to, ono je to naozaj smutné a obludné. A hovorili ste o tom, že tu je nedostatočné odôvodnenie tohto návrhu na skrátené legislatívne konanie, no to je samozrejmé, celá tá situácia, ktorá tu je, možno by sme ešte mohli akceptovať, ak by tu existoval nejaký núdzový stav v určitých nemocniciach, v zdravotníctve, ale núdzový stav plošne na celé územie Slovenskej republiky dnes nemá žiadne odôvodnenie. Keď to budú odôvodňovať tak, ako to odôvodňujú dnes, tak ich takéto odôvodnenie oprávni pokračovať v núdzovom stave kľudne aj celé štyri roky a toto je to najhoršie, čo môže reálne nastať. Takto prišli k moci diktátori, ktorí tvrdili, že tu existuje bezprostredné ohrozenie, na ktoré potrebujeme reagovať zmenou legislatívy, ktorá im umožní mať aktívne kompetencie na to, aby sa vedeli s týmto nebezpečenstvom vysporiadať, a toto, bohužiaľ, dnes hrozí aj na Slovensku. A pri povahe Igora Matoviča určite nemôžme byť v nejakom pokoji. A myslím si celkovo, že doťahovať s touto vládou o skrátenom legislatívnom konaní alebo bežnom legislatívnom procese nemá zmysel, pretože ja nemám pocit, že koaliční poslanci nejak premýšľajú, uvažujú nad tým, čo vlastne schvaľujú, ako to bude mať dlhodobý charakter a vplyv na Slovenskú republiku, proste im povedia a schvaľujú, hlasujú a nestarajú sa o to, čo bude.
Pčolinský, Peter, poslanec NR SR (2022-03-16):
Ďakujem pekne. Podávam procedurálny návrh, aby body 14 a 15 schváleného programu, ide o tlače 841 a 876, boli prerokované až po prerokovaní bodu 26.
Kollár, Boris, predseda NR SR (2022-05-24):
Prosím, prezentujme sa a hlasujeme. (Hlasovanie.) Prítomných 133 poslancov, za 82, proti 18, zdržalo sa 33. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Štefanec, Ivan, poslanec NR SR (2012-09-13):
Ďakujem pekne, pani podpredsedníčka. Čo sa týka práce na dohodu, tak ako povedal pán Mihál, má osobitný charakter a rozhodne ju treba odčleňovať od trvalého pracovného úväzku. Ja som presvedčený, že v tom rozsahu, v akom došlo k zodvodneniu dohôd, že pre niektoré skupiny je to skutočne likvidačné. Osobitne si myslím, že to zasiahne najmä mladých ľudí, študentov, vysokoškolákov, ktorí si pri štúdiu privyrábajú. A preto som presvedčený, že riešením v tejto oblasti by bolo nastoliť sumu, ktorú vidím na úrovni zhruba 190 eur, nad ktorú by sa platili odvody a do ktorej by sa neplatili odvody. Myslím si, že práve pre ľudí, ktorí si takto privyrábajú svojou aktivitou, by to bolo veľmi rozumné riešenie, ktoré by im aj pomohlo. Ďalším riešením pre študentov, ktorí pracujú na dohodu, by mohlo byť také opatrenie, ktoré do určitej vekovej hranice im umožní platiť odvody v takej výške, v akej to bolo do platnosti zmeny v zákone o sociálnom poistení, ktorý bol prijatý na minulej schôdzi Národnej rady. Takže myslím si, že práca na dohodu vždy bude mať význam. A musíme nájsť schodné riešenie, ktoré pomôže využiť túto formu pracovného pomeru, ktorá bude vždy iná od trvalého pracovného pomeru, ale ktorá má vždy svoje trvalé miesto na pracovnom trhu. Ďakujem.
P. Frešo, poslanec: (2009-03-10):
Národná banka Slovenska je renomovaná inštitúcia, ktorá hovorí, že priškrtíte toky týmto návrhom takým spôsobom, že nebude zabezpečený, nebudú zabezpečené prevádzkové náklady, inými slovami, riskujete krach týchto spoločností, čo nepovažujem za správne, nakoľko 1,5 milióna ľudí tam má svoje úspory. Takže ja z toho vyvodzujem, týmto návrhom a týmto chvatom legislatívnym a tým, že nie ste ochotní sa zoznámiť s tým, čo si Národná banka Slovenska o tom myslí, no a to som citoval naozaj výroky aj ministerstva financií, aj Úradu vlády, riskujete a hazardujete s peniazmi sporiteľov. Toto je hlboko nesprávne, je to hlboko amorálne! Mali by ste sa nad sebou zamyslieť spolu so svojimi kolegami a naozaj si uvedomiť, že tu nezastupujete nejakú politickú líniu socializmu alebo neviem proste, čo propaguje pán premiér, tu na pôde Národnej rady zastupujete záujmy občanov. A 1,5 milióna ľudí si sporí na dôchodok a v tomto zmysle hazardovať, aj keď vás Národná banka Slovenska upozorní, že hazardujete s ich úsporami, nemá svoje miesto. Veľmi by som bol zvedavý, aký názor má na to pani ministerka. A pokiaľ chce položiť aj rečnícke otázky, predpokladám, že naberie tú odvahu, že ich položí v riadnej rozprave, nie v záverečnej reči, kedy sa nedá na to reagovať. Ďakujem veľmi pekne.
Žiga, Peter, minister hospodárstva SR (2018-09-19):
Ďakujem pekne. Vážený pán predsedajúci, vážené panie poslankyne, páni poslanci, prajem vám dobré ráno a predkladám spomínaný zákon s cieľom vytvoriť podmienky pre rozvoj v oblasti budovania infraštruktúry pre alternatívne palivá. Návrhom zákona sa ďalej vytvárajú podmienky na podporu najmenej rozvinutých okresov prostredníctvom finančných prostriedkov z rozpočtovej kapitoly ministerstva hospodárstva a zároveň sa zabezpečuje zosúladenie okruhu oprávnených žiadateľov o dotáciu na podporu ochrany spotrebiteľa s pojmológiou zákona o ochrane spotrebiteľa, zosúladenie zákona o dotáciách so zákonom o podpore obnoviteľných zdrojov energie a vysoko účinnej kombinovanej výroby, precizovanie právnej úpravy a odstránenie nejasností, ktoré vyplynuli z aplikačnej praxe. Návrh zákona je v súlade s Ústavou Slovenskej republiky, ústavnými zákonmi a všeobecnými, všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, a súčasne je v súlade s právom Európskej únie. Návrh zákona nemá vplyv na štátny rozpočet ani na rozpočet verejnej správy, podnikateľské prostredie, životné prostredie, informatizáciu spoločnosti a nemá ani žiadne sociálne vplyvy. Dovoľujem si vás požiadať o podporu predloženého vládneho návrhu zákona. Ďakujem.
B. Bugár, podpredseda NR SR: (2005-05-25):
Ďalej v rozprave vystúpi písomne prihlásená pani poslankyňa Martináková. Nie je tu, stráca poradie. Otváram možnosť sa prihlásiť ústne do rozpravy. Takže ústne sa prihlásili štyria poslanci. Končím možnosť sa prihlásiť ústne do rozpravy. Pani poslankyňa Angyalová a pani poslankyňa Martináková stratili poradie. Takže vystupuje pán poslanec Horváth, potom pani poslankyňa Tóthová, pani poslankyňa Navrátilová a pani poslankyňa Černá. Nech sa páči, pán poslanec.
Bugár, Béla, podpredseda NR SR (2011-02-09):
Ďakujem, pán podpredseda. Pán spravodajca nemá záujem. Ďakujem pekne. Prerušujem rokovanie o tomto bode programu. Pristúpime k rokovaniu o návrhu na voľbu generálneho riaditeľa Rozhlasu a televízie Slovenska. Návrh má parlamentnú tlač 246. Prosím teraz poverenú členku výboru pre kultúru a médiá, poslankyňu Janu Kiššovú, aby návrh uviedla. Nech sa páči.
Richter, Ján, poslanec NR SR (2023-12-07):
Ďakujem pekne. Vopred ohlásený sociálny výbor na 20.30 h presúvame na 19.30 h v obvyklom mieste, 245, druhé poschodie. Ďakujem.
M. Číž, podpredseda NR SR: (2008-06-25):
Slovo má pán poslanec Mikloško.
Číž, Miroslav, poslanec NR SR (2014-01-29):
Ďakujem pekne. Vážený pán kolega Hrušovský, ja nebudem hodnotiť štátnicky alebo štátnickosť tohto prejavu, ale som v Jiříkovom videní, ako hovoria bratia Česi. Tak vlastne SMER je problémový v tom, že schôdzu, ktorú ste zvolali, že ju schválil. Vzápätí som sa dozvedel, že, a to hodnotím pozitívne, že je Národná rada absolútne nepripravená prispieť ničím k zložitému a veľmi zložitému javu, ktorý na Slovensku je. Ak sme chceli byť zdržanliví a vo verejnosti asi sme vedeli, že nenájdeme, a už v prostredí parlamentu vôbec nie, riešenia, že naozaj je to tvrdá mravčia každodenná práca, postupné zlepšovanie prostredia, ale hľadanie, hľadanie východísk zo závažného civilizačného stretu. Máme tu skupinu obyvateľstva, ktorí žijú v iných civilizačných formách ako my. Formálne právo zlyháva. Narážajú na toto po celom svete. Jak vyzerajú Spojené štáty? Detroit vyprázdnený, celé veľké oblasti miest, do ktorých nemôžu vstúpiť policajti! O toto tu ide?! A ten mechanizmus hľadania a toho stretu formálneho práva a toho nájsť, vytvoriť elementárne podmienky pre napríklad obyvateľstvo, ktoré žije v tom dotknutom území a ktoré sa dostáva do neriešiteľných vecí, ktorí nemajú peniaze. (Reakcie z pléna.) Takže, vážený pán kolega, obávam sa, že celé toto vystúpenie smeruje len práve k tej politizácii, od ktorej si sa dištancoval. Nie je to tak. Je to čisto politické. Pani ombudsmanka, bohužiaľ, hľadá strety s vládou, nie riešenia problémov. (Reakcie z pléna.) Hľadá strety s vládou, vyrába tie problémy a organizuje ich. A v tom je ten zásadný problém. Vytvorili sme vám priestor, aby ste presvedčili verejnosť, že to je nejako inak. Len obávam sa, že tento typ organizácie diskusie na túto tému veci ale absolútne nepomôže. Naopak, problém zhorší. Ďakujem za pozornosť. (Potlesk.)
M. Dzurinda, predseda vlády SR: (2001-11-08):
namiesto pani vicepremiérky Kadlečíkovej bude odpovedať pán vicepremiér Csáky a namiesto ministrov, pána Kukana pán Harach, pána Kňažka pán Harach, pána Čarnogurského pán Šimko, pána Stanka pán Šimko, pána Magvašiho pán Koncoš, pána Ftáčnika pán Koncoš a namiesto pána ministra Miklósa pán minister Harna. J. Migaš, predseda NR SR: Ďakujem, pán predseda vlády. Teraz pristúpime k odpovediam na vyžrebované otázky poslancov položené predsedovi vlády. Prosím pána predsedu vlády, aby na vyžre-bované otázky, ktoré mu boli adresované, odpovedal v časovom limite 15 minút. Prvá otázka pre predsedu vlády podľa vyžrebovaného poradia je od pána poslanca Andrassyho, znie: „Ako je možné, že členovia vlády Slovenskej republiky spoločne s vami prijímajú zákony v rozpore s programovým vyhlásením vlády?” Nech sa páči, pán predseda vlády.
Ďurovčík, Emil, poslanec NR SR (2018-12-04):
Ďakujem za slovo. Vážený pán predsedajúci, vážené kolegyne, kolegovia, dovoľte mi, prosím, ako určenému spravodajcovi výboru predniesť túto spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon o finančnej kontrole a audite a o zmene a doplnení niektorých zákonov. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 1433 z 23. októbra 2018 pridelila vládny návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre verejnú správu a regionálny rozvoj, určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská – odporúčanie pre Národnú radu návrh schváliť s pozmeňujúcim a doplňujúcim návrhom, a to výbor pre financie a rozpočet, ústavnoprávny výbor a takisto výbor pre verejnú správu a regionálny rozvoj. Z uznesení výborov Národnej rady uvedených v III. bode tejto spoločnej správy vyplýva pozmeňujúci a doplňujúci návrh uvedený v IV. bode spoločnej správy. Gestorský výbor odporúča o návrhu výborov, ktorý je uvedený v spoločnej správe, hlasovať takto: o bode spoločnej správy č. 1 hlasovať s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uve..., návrhov uvedeného v tejto spoločnej správe. Spoločná správa výborov bola schválená uznesením gestorského výboru č. 364 z 26. novembra 2018. Týmto uznesením výbor zároveň poveril spoločného spravodajcu, čiže mňa, aby na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení o rokovacom poriadku. Pán predsedajúci, skončil som, prosím, otvorte rozpravu.
Pellegrini, Peter, predseda NR SR (2015-12-01):
Hlasujme o bode 7 pána poslanca Beblavého. (Hlasovanie.) Prítomných 131 poslancov, za hlasovalo 54, proti bolo 8, zdržalo sa 69. Návrh sme neschválili.
M. Číž, podpredseda NR SR: (2007-06-19):
(Hlasovanie.) Prítomných 145 poslancov, za 145 poslancov. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty pre výbory a pre gestorský výbor na prerokovanie tohto návrhu zákona v druhom čítaní. Teraz prosím spoločného spravodajcu z výboru pre hospodársku politiku pána poslanca Pavla Pavlisa, aby uviedol návrh uznesenia k návrhu na vyslovenie súhlasu Národnej rady Slovenskej republiky s Dohovorom o Zmluve o preprave tovaru po vnútrozemskej vodnej ceste (CMNI) , tak ako je to uvedené v tlači 257. Pán poslanec, máte slovo.
Hrnčiar, Andrej, podpredseda NR SR (2017-09-19):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Končím možnosť prihlásiť sa do rozpravy. Nech sa páči, pán poslanec Žarnay.
Hrušovský, Pavol, poslanec NR SR (2013-06-18):
Ďakujem pekne, pani podpredsedníčka. Pán podpredseda Národnej rady, urobil si vo svojom vystúpení istý analytický exkurz do vývoja celého tohto príbehu ohľadne voľby a nevymenovania kandidáta na generálneho prokurátora. Aj ja som si vnútorne urobil istú analýzu hľadania zodpovednosti, kto za to môže, že dnes sme sa ocitli v tejto situácii, ktorá, tak ako povedala Lucia Žitňanská, je istým zlomovým okamihom v ďalšom fungovaní zastupiteľskej demokracie na Slovensku. Dámy a páni, možno prekvapím, ale ja nevidím hlavného vinníka v strane SMER. Ja nevidím hlavného vinníka v Ústavnom súde. Ja vidím hlavného vinníka v prezidentovi Slovenskej republiky, ktorý flagrantným spôsobom odmietol rešpektovať naše rozhodnutie. Ten zlomový okamih dnešného rozhodnutia, dnešného dňa je, viete v čom? V tom, že budú prijaté dve právoplatné uznesenia Národnej rady o voľbe dvoch kandidátov na generálneho prokurátora a z nich si prezident republiky môže vybrať. Vieme, a ako si bude vyberať a ako sa bude rozhodovať? A viete prečo? Pretože to prvé prijala politická garnitúra, s ktorou on nesympatizuje, a že si vyberie podľa rozhodnutia tej druhej politickej garnitúry, ktorej síce nie je členom, ale je viacej ako sympatizantom. A v tomto vidím ten zlomový okamih a... (Prerušenie vystúpenia časomerom.)
Muránsky, Peter, poslanec NR SR (2011-09-14):
Pán predsedajúci, teraz budeme hlasovať o bode č. 11, ktorý navrhol pán poslanec Fecko na osobitné hlasovanie, s návrhom gestorského výboru schváliť. Jedná sa o ryby.
Bugár, Béla, podpredseda NR SR (2011-12-13):
Ďakujem, pán poverovateľ. Znovu teda konštatujem, že ani jeden z kandidátov nebol zvolený a budeme mať opakovanú voľbu aj v tomto prípade. Teraz vás prosím, pán overovateľ, lebo vidím, že niektorým sa to páčilo, aby ste nás informovali o návrhu na voľbu kandidátov na vymenovanie za členov výberových komisií uskutočňujúcich výberové konanie na voľné miesta sudcov (tlač 427). Nech sa páči.
Laššáková, Jana, podpredsedníčka NR SR (2014-11-09):
Pán poslanec. Pán poslanec! Pán poslanec, prosím vás! (Poslanec Frešo rázne kráča k rečníkovi Kérymu.)
B. Bugár, podpredseda NR SR: (2006-03-15):
(Hlasovanie.) Prítomných je 109 poslancov, za 61, zdržalo sa 46, nehlasovali 2. Konštatujem, že návrh sme schválili. Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Pán spravodajca. V. Horák, poslanec: Môžeme teraz hlasovať o zákone ako o celku s odporúčaním gestorského výboru schváliť.
Laššáková, Jana, podpredsedníčka NR SR (2015-11-12):
Ďakujem pekne, pán minister. Zaujmite miesto určené pre navrhovateľov. A opäť dávam slovo spoločnému spravodajcovi z ústavnoprávneho výboru poslancovi Ottovi Briximu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Blaha, Ľuboš, poslanec NR SR (2021-10-01):
Dobrý deň. Vážení páni poslanci, vážené pani poslankyne, vážený pán Lipšic, ja vás nenazvem pán prokurátor, pretože vy prokurátor nie ste a nikdy ste neboli. Vy ste boli politik a do dneska ste politikom, veľmi vyhraneným pravicovým politikom, ktorý dokonca založil politickú stranu NOVA, ktorá je dnes súčasťou vládnej koalície v rámci klubu OĽANO. Vy ste politik, vy ste Matovičov politický partner a dneska ste jeho Urválek na čele špeciálnej prokuratúry. Vy ste nikdy nebol prokurátor, vy ste nikdy nebol nezávislý a vy to denno-denne potvrdzujete. Dneska ste sa postavil ako špeciálny prokurátor. Túto funkciu vám dala tuto vládna väčšina a namiesto toho, aby ste hovoril o práci prokuratúry, ktorá má byť nadstranícka a nezávislá, vy ste sa tu nechal vytlieskať s informáciou o čurillovskej mafii, opakujem iba výraz Borisa Kollára, čurillovskej mafii, že ich dneska krajský súd prepustil. A ja sa pýtam, tak toto je to padni, komu padni? Milan Lučanský musel zomrieť vo väzbe, Pčolinský bol vo väzbe niekoľko mesiacov, ale v prípade vašich ľudí sa takýmto spôsobom zariadi, že idú von z väzby. Ja sa pýtam, toto je to padni, komu padni alebo je to opäť víťazstvo mafie, o ktorej tárate od rána do večera? Zvíťazila dnes Lipšicova chobotnica. Zvíťazila dnes nespravodlivosť. Zvíťazil hrubý politický nátlak tohto človeka. Pamätáte si to kolečko po médiách, ktoré spravil, akonáhle čurillovská mafia išla do väzby? Pamätáte si to? Všetci jeho mediálni kamaráti, Závodský ho tam oslintával, Tódová, každý mu tam nadbiehal. Jedinú otázku nedostal na telo, jedinú. Tento človek robil hrubý politický nátlak voči nezávislým orgánom činným v trestnom konaní, aby čurillovskú mafiu dostal von z väzby. A dneska sa dojde popýšiť. Mafia víťazí a pročkovia tlieskajú. Toto je realita na Slovensku. Ja som videl kedysi taký taliansky seriál Chobotnica, tuto pánko sa pasoval na Corrada Cattaniho a my všetci sme videli hlavu mafie. A dneska som presvedčený, že von je ten loutkář, on je ten, ktorý ťahá nitky a dneska sa došiel pochváliť, čo dokázal zariadiť, čurillovská mafia je von z väzby a on sa tým chváli. Všetci sme videli tie odposluchy, všetci sme videli to uznesenie, videli sme tie rozhovory tých pánov, Čurillu a ďalších, kde hovorili, ako budú od...píp ľudí, ktorých sa potrebovali zbaviť. Videli sme, akým spôsobom komunikovali s mafiánskymi udavačmi, ako im pomáhali, aby ich polícia nechytila. To všetko celé Slovensko videlo. To si myslíte, že teraz všetci zabudneme, lebo Lipšic niečo zariadil hrubým politickým nátlakom v televíziách a v rádiách, ktoré ovplyvňuje už celé roky? Všetci vieme, že opička Tódová mu slúži, všetci vieme, že mu slúži Závodský, že mu slúžia všetky médiá. A on zariadil, že chobotnica dneska bola oslobodená alebo jeho chápadlá, a on sa tým došiel popýšiť. Nezávislý, nadstranícky špeciálny prokurátor... (Prerušenie vystúpenia predsedajúcim.)
Sabo, Michal, poslanec NR SR (2023-12-12):
Ospravedlňujem sa, nebol som ešte po obednej pauze prihlásený. Jano, ty si povedal, že štát aký veľký, a adresoval si to, aký má problém s digitalizáciou a ja toto chcem potvrdiť a plus sa zároveň vrátiť k tomu, čo som už dnes načrtol v jednom zo svojich príhovorov, pretože to tak sa vzájomne prelieva, nemal som čas to odvtedy rozviesť. Tak lex konsolidácia ide ohlodať na kosť Rozhlas a televíziu Slovenska, pričom digitálnym lídrom by mala byť v mediálnom prostredí práve RTVS, ktorej vláda odoberá financie a malo by to byť opakom, hej. Zoberme si napríklad britského verejnoprávneho vysielateľa, ktorý je lídrom v digitálnom mediálnom obsahu, je lídrom digitálnych platforiem, streamovacích služieb, podcastov, digitálnych rádií a televízií. Podobne to platí aj v prípade nielen BBC, ale napríklad ORF, ktorí sú nám teritoriálne bližšie, ktorí začali digitálnu revolúciu vo svojich národných mediálnych domoch dávno pred rokom 2020, čiže to nie je len otázka, že čo ste tu robili za posledné tri roky, ale práve tieto zahraničné mediálne domy verejnoprávne digitálnu revolúciu začali v momente a v rokoch, kedy na Slovensku bola aktívna vláda Roberta Fica prvá, druhá, tretia, ktoré sa teda hrali na to, že sú digitálnym lídrom a realitu vidíme. Ďakujem.
Laššáková, Jana, podpredsedníčka NR SR (2015-05-26):
Pán poslanec Osuský.
V. Veteška, podpredseda NR SR: (2005-10-26):
(Hlasovanie.) 128 prítomných, 95 za, proti 3, zdržalo sa 29, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a termíny na jeho prerokovanie. Pokračujeme ďalej, hlasovať budeme o vládnom návrhu zákona, ktorým sa dopĺňa zákon č. 321/2002 Z. z. o Ozbrojených silách Slovenskej republiky v znení neskorších predpisov a o zmene a doplnení zákona č. 143/1998 Z. z. o civilnom letectve a o zmene a doplnení niektorých zákonov v znení neskorších predpisov, tlač dvanásť, deväťdesiatosem. Prosím, pán spravodajca Šimko, uveďte hlasovanie.
Bublavý, Dušan, poslanec NR SR (2015-05-14):
Pán predseda, keďže pozmeňujúci a doplňujúci návrh poslanca Bublavého odznel dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 146, za 76, proti 67, zdržali sa 2. Uznesenie sme schválili. Nech sa páči.
Danko, Andrej, podpredseda NR SR (2024-01-18):
Poslanec Šmilňák.
Lehotský, Tomáš, poslanec NR SR (2022-10-21):
Ďakujem veľmi pekne. Vážený, vážený pán predsedajúci, vážené pani poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte k uvedenému návrhu zákona rozpravu. Ďakujem.
P. Hrušovský, predseda NR SR: (2004-05-11):
L. Polka, poslanec: Tento pán viceprezident v časopise Formát 3. mája tohto roku v rozhovore pod názvom Prezývku Katani nemám rád, na otázku novinára, či má organizovaný zločin svoje chápadlá aj v Národnej rade, odpovedal, citujem: „Áno, o niektorých ľuďoch vieme presne, o niektorých máme len operatívne informácie. Snažíme sa nájsť dôkazy, ktoré by obstáli aj pred súdmi a toto prepojenie eliminovať. Nemôžem však povedať, koľkých ľudí sa to týka.“ Je niekoľko ustanovení trestného zákona, nehovoriac o ustanoveniach zákona o Policajnom zbore, ktoré tento pán policajný viceprezident porušil, a to už nechcem hovoriť o etike. Ja sa osobne domnievam, že sedím medzi ľuďmi, ktorí sú absolútne čistí, pokiaľ ide o ich styky s mafiou.
Laurenčík, Milan, podpredseda NR SR (2022-06-24):
Pani poslankyňa Anna Zemanová s faktickou poznámkou.
Zelník, Štefan, poslanec NR SR (2018-09-13):
Tak snaha je, aby v ambulanciách napríklad praktického lekára, lebo to v pohode zvládne zdravotnícky asistent, teraz už po novom praktická sestra, a aby sestry, ktoré teda nemusia ísť do ambulancie, aby zostávali v nemocniciach. Čo vy robíte? Lebo robíte len zmätok a strašíte ľudí, prosím vás pekne. Vy sa tešíte z toho, že sa zatvárajú oddelenia? A poviete, jediným riešením je, zvýšte plat. No prosím, môžme zvýšiť plat, aj ja nie som proti zvyšovaniu platu. Ale to neznamená, že keď zvýšime od zajtra 2 000 euro plat zdravotným sestrám, že zajtra to budeme mať. Čiže robíme nejaké systémové kroky a opatrenia pre to, aby sme nezatvárali ambulancie, aby sme pomohli pacie... (Prerušenie vystúpenia časomerom.)
Andreánsky, Ladislav, poslanec NR SR (2019-10-22):
Pán predsedajúci, dajte teraz hlasovať o pozmeňujúcom návrhu pani poslankyne Sárközy, ktorý odznel v rozprave.
Laurenčík, Milan, podpredseda NR SR (2021-03-17):
Na faktické poznámky bude reagovať pán podpredseda Národnej rady Juraj Blanár, nech sa páči.
Danko, Andrej, podpredseda NR SR (2024-09-25):
Ďakujem. Pokračujeme v rozprave. Prihlásená je poslankyňa Kolíková. Vidím, že nie je v sále, takže stráca poradie. Pani poslankyňa Plaváková. Notebook oblepený? Včera som ich riešil. (Reakcia poslankyne Plavákovej.) Nemali by ste mať nič. Žiadne, žiadne reklamy, nebudem vám rozoberať nálepky na počítači, ale prosím vás... (Reakcia poslankyne Plavákovej: „Politické, politické.“ ) Prosím vás, fakt, včera som aj pročkovcom dal si obliecť sako, nemali by ste mať žiadne nálepky na tých počítačoch. (Reakcia poslankyne Plavákovej.) Teraz to neriešme. Nebuďte tvrdohlavá. Teraz to neriešme, ale dajte si to večer dole, dobre? Nech sa páči, dobre? Nech sa páči. (Reakcia poslankyne Plavákovej: „Ja to mám v súlade s rokovacím poriadkom“. ) Nemáte v súlade s rokovacím. Mám vám pozastaviť vystúpenie a dať vám to lepiť dole? Naozaj, prosím vás, rešpektujte to, nemáte tam mať nálepky. Nech sa páči, pokračujte.
M. Sabolová, poslankyňa: (2005-12-13):
Ako prvý vystúpil pán poslanec Gál, ktorý predložil tri pozmeňujúce návrhy. Budeme o nich hlasovať spoločne. Len jedna malá legislatívnotechnická pripomienka, zrejme pri prepise písmena h) ide nie o písmená c) až h), ale o písmená a) až g), ktorú môže pán poslanec v treťom čítaní príp. upraviť. Dajte hlasovať o všetkých jeho pozmeňujúcich návrhoch.
Laššáková, Jana, podpredsedníčka NR SR (2013-06-20):
Prosím, prezentujme sa a hlasujeme. (Hlasovanie.) Prítomných 133 poslancov, za návrh hlasovalo 122 poslancov, proti bol 1, zdržalo sa 10 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz prosím spoločného spravodajcu z výboru pre pôdohospodárstvo a životné prostredie pána poslanca Jána Babiča, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde, tlač 480. Nech sa páči, pán spravodajca, máte slovo. (Hlasovanie o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov a ktorým sa mení zákon č. 543/2002 Z. z. o ochrane prírody a krajiny v znení neskorších predpisov , tlač 480.)
Sulík, Richard, predseda NR SR (2010-10-20):
Ďakujem. Pán Bublavý, nech sa páči.
M. Hort, podpredseda NR SR: (2008-05-14):
K tej časti, ktorá sa týka zimných pneumatík. Predpokladám, že nikto v tejto sále z tých, ktorí niekedy riadili osobné motorové vozidlo a zažili, čo to je jazdiť v zime na letných pneumatikách, nepovie, že to nie je pre všetkých účastníkov cestnej premávky velikánske riziko. A spôsob, ako sa navrhuje zo strany pána podpredsedu vlády a ministra a jeho tímu riešenie tejto problematiky, je niečo, čomu sa na prvý pohľad nedá nič iné povedať, iba akože áno, takýmto spôsobom vyjadrujete svoje sociálne cítenie. Toto je budovanie sociálneho štátu, prosím vás, ale v takejto problematike, tam, kde ide o ľudské životy? Nemáme odvahu povedať, že tá zimná pneumatika nie je len na ľad a na sneh. Ona je koncipovaná tak, aby v zimnom prostredí, keď aj je suchá cesta, plnila úplne iné povinnosti a funkcie vo vzťahu k motorovému vozidlu ako letná pneumatika. Sťažovali ste sa tu, že nie je povedané, akým spôsobom štatistika v niektorých oblastiach dokazuje alebo nedokazuje dopravnú nehodovosť a všetky tie tragédie, ktorých sme svedkami na cestách. Ale pokiaľ ide o zimné pneumatiky, tam hádam nikto z nás o tom nepochybuje. Hovoríte stále o sociálnom štáte. Ja stále čakám, kedy príde ten prelom, to, čo ste sľubovali vo vzťahu k sociálnej politike. Ak to má byť vo vzťahu k zimným pneumatikám, tak je to trošku na vážnejšie zamyslenie. To naozaj nie je na riešenie v oblasti sociálnej politiky, tam ide o ľudské životy a tam by bolo treba úplne ináč nakoncipovať ten návrh. Ďakujem pekne.
Pellegrini, Peter, podpredseda NR SR (2020-04-28):
Ďakujem pekne. Ďalšou v rozprave je pani poslankyňa Laššáková, nech sa páči. Po jej vystúpení pristúpime v zmysle dohody k tajnému hlasovaniu o predsedovi výboru na kontrolu vojenského spravodajstva a po vyhlásení výsledkov budeme ďalej pokračovať v rozprave k PVV. Pani ministerka bývalá, nech sa páči, máte slovo.
Verešová, Anna, poslankyňa NR SR (2016-11-25):
Ďakujem pekne. Áno, je to tak, veď práve vláda hovorí, že vytvorí v určitých regiónoch vraj viac ako desaťtisíce pracovných miest. O to viac je potreba bytov a nájomných bytov pre týchto ľudí, ktorí môžu migrovať za touto prácu. Ale ako som už poukázala, na toto sa v rozpočte, s týmto sa vôbec nepočíta. Ďakujem vám veľmi pekne.
B. Bugár, podpredseda NR SR: (2006-04-20):
(Hlasovanie.) Prítomných 115, za 95, zdržalo sa 19, nehlasoval 1. Konštatujem, že návrh sme schválili. Nech sa páči. Ľ. Lintner, poslanec: Ďakujem. Teraz, prosím, pán predsedajúci, dajte hlasovať o druhej časti návrhu, ktorý predniesol pán poslanec Vážny. Týka sa novely zákona č. 523/2004 Z. z. o rozpočtových pravidlách.
Pellegrini, Peter, predseda NR SR (2024-01-24):
Predtým, ako vám dám slovo, pán poslanec, ste si istý, že vy ste si stlačili faktickú, áno? Boli ste vtedy v sále, keď ste si stlačili? Pán poslanec Pročko, že idete vystúpiť vo faktickej, boli v tom danom momente v sále, áno? Lebo... (Reakcia z pléna.) Ja sa len pre istotu pýtam, kým vám odovzdám slovo, lebo tam prihlásený aj pán poslanec Pollák, tiež som mal naňho túto istú otázku, ale už sa tam zrazu neobjavil. (Reakcia z pléna.) Tak že či vy ste tu boli, lebo bol ma upozorniť jeden pán poslanec, že mal podozrenie, že ste v sále neboli a že to možno za vás spravil niektorý pán poslanec. Tak len pre istotu, či ste tu boli. (Reakcia z pléna.) Skúste ma prosím oslovovať normálne, pre mňa ste stále pán poslanec Pročko, tak by som poprosil aj od vás nejakú minimálnu mieru kultúry, a nie sa tam aj s kolegami rehotať ako, ako blázniví. (Ruch v sále.) Aj toto by ste mohli, pán Hlina, dakedy pokomentovať, keď už vám ide o tú kultúru. Udeľte slovo pánovi poslancovi Pročkovi, aby mi mohol povedať, či bol v sále, keď sa prihlásil, alebo nebol v sále, keď sa prihlásil.
Laurenčík, Milan, podpredseda NR SR (2021-09-29):
Na faktické poznámky bude teraz reagovať pán poslanec Richard Takáč.
Žitňanská, Jana, poslankyňa NR SR (2020-04-20):
Ďakujem veľmi pekne za slovo. Ospravedlňujem sa za meškanie. Vážený pán predsedajúci, pán minister, ctené dámy, vážení páni, predseda Národnej rady Slovenskej republiky rozhodnutím č. 50 z 15. apríla 2020 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 52), na prerokovanie Výboru Národnej rady pre sociálne veci do začiatku rokovania schôdze NR SR o tomto návrhu s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 8. schôdzi a uznesením č. 15 z 20. apríla 2020 odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 6. schôdzi Národnej rady Slovenskej republiky. Pán predsedajúci, skončila som, otvorte, prosím, rozpravu.
Danko, Andrej, predseda NR SR (2019-03-29):
Ďakujem. Pýtam sa, či sa chce niekto prihlásiť do rozpravy ústne. Traja prihlásení. Uzatváram možnosť prihlásenia. Poslankyňa Zemanová, nech sa páči. (Reakcia spravodajcu.) O slovo požiadal pán spravodajca? (Reakcia spravodajcu.) Nech sa páči. Pán spravodajca požiadal o slovo.
Číž, Miroslav, poslanec NR SR (2014-11-08):
Ďakujem za slovo. No, trošku silnejšie mi búcha srdce, pretože tento pán poslanec získal aj istú úctu, pretože ako jeden z mála z opozície sa tvári, že dokáže vecne diskutovať, argumentovať. No ale po slovách o tom, že aj mňa teda vyhlásil za bezcharakternú čvargu a podobne, ste sa zaradili k stoke, pán poslanec. Stratil som potrebu sa k vám správať slušne. Ste bezcharakterný vážny človek s vyjadreniami, ktoré patria na imunitný výbor, ale neurobíme to v tejto atmosfére, ktorá tu je. Ale, hm, už ešte ak vy. Malý problém je, že vy ste boli, predtým ste sa preslávili, ako ste vstúpili do politiky, že ste vypisovali ľuďom knižky, ako majú okrádať štát. Potom vás, bohužiaľ, vláda SaS-u navrhla za ministra práce a sociálnych vecí. Na hranici sociálneho cynizmu ste likvidovali Zákonník práce, bezcharakterne. Na hranici sociálneho cynizmu ste likvidovali sociálne dávky a znižovali ste štandardy sociálne pre ľudí, ktorí sú mimo. Teraz sa postavíte s falošným úsmevom a začnete obviňovať SMER, ktorý v tejto situácii pri obrovskom tlaku na verejné financie vytvára aspoň aký-taký stav a vytvára aspoň stav sociálneho zmieru a stability v štáte. Vaše pôsobenie vám voliči, tuším, šiestimi či koľkými percentami zabezpečili. A najväčší problém je jeden, čo si myslím: ak niečo potrebujú zamestnávatelia v tom zmysle, ktorí potrebujú znižovať štandardy pre svojich zamestnancov, potrebujú slabú vládu, potrebujú vás. Naozaj, vy by ste boli výstavná, výstavná skriňa pre našich zamestnávateľov. Len problém, čo by bolo s našimi ľuďmi? S tými, o ktorých rozprávate, o toaletných papieroch a podobne, zdravotníctvo, ktoré ste zlikvidovali privatizovaním zdravotných poisťovní a podobne. Je to bezcharakterné, pán poslanec, že sa nehanbíte! Jedno z najtrápnejších vysvetlení, ktoré som tu prežil. Kým som neprišiel do parlamentu, som žil v normálnom prostredí. A toľko falše, hanebností a klamstiev, ktoré počúvam tu, spôsobujú, že je to sociálne až neúnosné. Sa môžete hanbiť, pán poslanec! Iba posledné slovo... (Prerušenie vystúpenia časomerom.)
P. Hrušovský, predseda NR SR: (2004-12-09):
(Hlasovanie.) 145 poslancov prítomných, 82 za návrh, 63 proti. (Potlesk.) Konštatujem, že Národná rada Slovenskej republiky vládny návrh zákona o štátnom rozpočte na rok 2005 schválila. Poprosím, páni poslanci, ešte o pokoj, pretože budeme hlasovať o návrhu uznesenia, ktorým Národná rada berie na vedomie, žiada vládu a odporúča vláde, tak ako ho máte predložený v spoločnej správe výboru pre financie, rozpočet a menu pod č. 867a. Pán spoločný spravodajca, na obsahu uznesenia, tak ako je navrhnuté, neodporúčate Národnej rade zmeniť nič?
Jurinová, Erika, podpredsedníčka NR SR (2012-09-25):
Ďakujem pánovi poslancovi. Na vaše vystúpenie sa prihlásili s faktickými poznámkami traja páni poslanci. Ukončujem možnosť prihlásiť sa. Nech sa páči, pani poslankyňa Tomanová.
Laurenčík, Milan, podpredseda NR SR (2021-06-17):
Pán poslanec Sloboda, chcete reagovať na faktické poznámky? Nie. Vyhlasujem všeobecnú rozpravu za skončenú. Chce zaujať v rozprave stanovisko pán navrhovateľ? Nechce. Pán spravodajca? Takisto nie. Preto prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uvedený ako tlač 500, spoločná správa výborov má tlač 500a. Prosím pána ministra školstva, výskumu, vedy a športu, pána Branislava Gröhlinga, aby vládny návrh zákona odôvodnil.
Zemanová, Anna, poslankyňa NR SR (2019-04-05):
No, takže ja som hovorila o tom, že v zmysle koncesnej zmluvy verejný obstarávateľ má právo kedykoľvek vlastne vstúpiť na stavbu, požadovať si výsledky, výsledky analýz, byť pri technických skúškach. Ja som nehovorila, že má technický dozor odoberať vzorky. Pán Antal, vy spomínate odber vzoriek, ktoré už realizovala pravdepodobne inšpekcia životného prostredia alebo okresný úrad. Verejný obstarávateľ nemá právo robiť vzorky, má právo si pýtať analýzy, má právo byť na tej stavbe a dohliadať na to, ako sa tieto veci robia. Ak boli robené a neboli zistené, je to len dobre, avšak tie zábery, ktoré sme videli, a informácie o tom, aká zemina sa vozí zo skládok zeminy od odpadového mafiána M. G., kde sa skládkuje aj zemina z Apolky, dáva tie podozrenia, že na niektorých miestach môže byť zakopaná takáto zemina. Ja hovorím aj o tom v svojom vystúpení, že technický dozor mal napríklad zabrániť ťažbe štrku nezákonným spôsobom, ktorý vykonával, vykonával na základe objednávky a priamo konzorcium pre výstavbu diaľnice, a napríklad aj v tejto veci sa nekonalo, pretože tá ťažba sa vykonávala ešte pred pár dňami. Čiže ten technický dozor a kontrola kvality, monitorovania celej stavby malo byť asi dôslednejšie a za toto je plne, plne zodpovedný minister a za všetky tie škody, ktoré, keď sa stanú, bude zodpovedať.
Pčolinský, Peter, podpredseda NR SR (2023-06-15):
Na mikrofón hovorte.
Hort, Milan, podpredseda NR SR (2011-02-02):
Ďakujem. Pán poslanec nechce reagovať zrejme, lebo to bolo podporné stanovisko, takže vyhlasujem všeobecnú rozpravu za skončenú. Pýtam sa pána navrhovateľa, či chce reagovať na rozpravu v záverečnom slove. (Reakcia navrhovateľa.) Nech sa páči.
P. Hrušovský, predseda NR SR: (2003-09-09):
J. Hurban, poslanec: K tomuto zákonu nikto nevystúpil v rozprave. (Reakcie z pléna.)
Žiga, Peter, podpredseda NR SR (2024-02-08):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
Beblavý, Miroslav, poslanec NR SR (2016-06-16):
Pán minister, ďakujem pekne za túto odpoveď. Myslím, že bola jasná a potešujúca. Chcem len povedať, aby to bolo úprimne povedané, že aj mňa prekvapila tá situácia, keď som sa o nej dozvedel, teda, myslím, ako aj vás, teda aspoň som mal ten pocit. A som rád, že sme sa tak zhodli na tom, že je to absolútne neprijateľné, aby vlastne postihnuté dieťa bolo v podstate vylúčené z aktivít štátom len preto, že nie je štát ochotný platiť asistenta po jednej hodine poobede. A chcem vám len poďakovať za vašu odpoveď.
Bugár, Béla, podpredseda NR SR (2016-09-20):
Nech sa páči, prezentujme sa a hlasujme. (Hlasovanie.) Prítomných 136 poslancov, za 57, proti 5, 74 poslancov sa zdržalo hlasovania. Konštatujem, že tento návrh sme neschválili. Teraz budeme pokračovať hlasovaním o bode 49 o návrhu poslankýň Jurinovej, Gaborčákovej, Shahzad a Verešovej na vydanie zákona, ktorým sa mení a dopĺňa zákon č. 36/2005 Z. z. o rodine. Prosím teraz spravodajcu ústavnoprávneho výboru pána poslanca Jozefa Lukáča, aby uviedol hlasovanie. (Hlasovanie o návrhu poslankýň Národnej rady Slovenskej republiky Eriky Jurinovej, Sone Gaborčákovej, Silvie Shahzad a Anny Verešovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 209.)
Bugár, Béla, podpredseda NR SR (2018-11-21):
Páni poslanci! Pán poslanec Poliačik, zas tu nekričte. Pán poslanec Hrnko.
Vášáryová, Magdaléna, poslankyňa NR SR (2014-06-10):
Ďakujem za slovo. My tu neprejednávame tú klasickú úradnícku správu, ktoré tu prinášajú iní predsedovia z rôznych organizácií, ani takú úradnícku správu, ako predkladal vždy jej predchodca, ale správu, ktorá nás zaujme zásadne osobnou zainteresovanosťou ombudsmanky, jej osobným záujmom veci zmeniť a posunúť ďalej. Kto sa začíta do tejto správy, okamžite nadobudne dojem, že pani Dubovcová stojí priamo v jadre riešenia problémov a ona osobne si robí starosti, a to je to, čo má ombudsman, ombudsmanka vzbudzovať a čo je normálne v iných štátoch. A nie, tuto sa ľudia čudujú, že ako ona môže hovoriť. Jej osobné angažovanie to je, to je jeden z najväčších kladov, ktoré vidím. Samozrejme, keď sme tu sedeli a počúvali jej správu, to najstrašnejšie na tom je, že ona 40 minút rozprávala o tom, ako diskriminujeme deti. My diskriminujeme deti a to je to najstrašnejšie, čo nám ombudsmanka môže povedať. Možnože kolegovia, ktorí sedia na druhej strane, si svoje detičky chránia, ale tu pokiaľ diskriminujeme deti, slovenské deti, diskriminujeme budúcnosť Slovenska bez ohľadu na to, že či pár detí určitých ľudí požíva ochranu svojej rodiny. To je to, na čo proste upozorňujem a upozorňovala som aj v svojej poslednej faktickej poznámke minule. My sa vôbec nezaoberáme tým, že slovenské deti sú zavlečené do zahraničia, aby slúžili sexuálnym hrátkam.
Kolesík, Andrej, poslanec NR SR (2010-10-22):
Ďakujem, pán predsedajúci. Pán poslanec, naozaj, vy sa nás snažíte presvedčiť alebo navodiť také zdanie, že proces tvorby záverečných prác alebo habilitačných prác je nejakým tajným procesom, do ktorého nikto nevstupuje, okrem toho daného človeka a jeho školiteľov? Veď to nie je pravda. Veď sú rôzne semináre, rôzne konferencie, prednášky, tie diplomové práce, tie záverečné práce sa tvoria v spoločnosti, v kolektívoch, nikde nie sú zamknuté, idú do knižníc, idú do centrálneho systému. Nerozumiem tomuto prvoplánovému návrhu, v ktorom vidím jedno obrovské riziko. Po prvé veľký problém s ochranou autorských práv, neviem si predstaviť, pani kolegyňa Žitňanská, ako ho odstránime v druhom čítaní, to len taký detail. Druhá vec, pre súkromný sektor, ktorý investuje svoje obrovské súkromné peniaze do výskumu a vývoja sa otvára bezplatná studnica návrhov riešení, ktoré on získa zadarmo kliknutím si na jednu www stránku. Veď to je niečo neuveriteľné. Vysoké školy, ktoré vedú výskum a vývoj stavia do absolútne zlej situácie v rámci nejakej konkurencieschopnosti vo výskume a vývoji oproti súkromnému sektoru. To je veľký problém. Ďakujem.
P. Paška, predseda NR SR: (2007-10-25):
(Hlasovanie.) 79 prítomných, 1 za, 59 proti, 18 sa zdržalo, 1 nehlasoval. Návrh sme neprijali.
Viskupič, Marián, poslanec NR SR (2023-05-17):
Ďakujem pekne za slovo, ďakujem aj za vystúpenie pánovi Budajovi, no pár poznámok. Ani kone ani paru nikto nezakazoval, nové technológie sa v histórii presadili preto, lebo boli jednoducho lepšie a efektívnejšie. Takto je a takto bude fungovať aj naďalej. Prosím, nikto nebojuje proti elektromobilite, to tu budem stále opakovať, bojujeme za technologickú neutralitu, bojujeme za slobodnú súťaž a keď tie elektromobily zvíťazia, ja budem prvý, kto sa bude tešiť. Poznámka, dvakrát ste pán minister, pán bývalý minister spomenuli CO, len aby to zaznelo, to je CO2, oxid uhličitý, oxid uhoľnatý. To sú dve rôzne zlúčeniny, z ktorých ten uhoľnatý je násobne jedovatejší a len aby sme, bavíme sa pri vozidlách, v tomto prípade o emisiách oxidu uhličitého teda CO2. Takisto je proste demagógia, že hovoríte, že my hovoríme, že po roku 2035 nebudú jazdiť spaľovacie motory. Nie, jasne, vždy hovoríme o tom, že v roku 2035 alebo po roku 2035 sa nebudú môcť predávať nové vozidlá so spaľovacím motorom. Jasné, že tie existujúce aj tie kúpené v ´34, samozrejme, budú jazdiť. Nikto z nás nehovorí, že budú vyťahované z garáží alebo čo ste nám to tu hovorili. Takisto pán Budaj, nepočul som žiadny argument taký reálny, ktorý podporoval zmysluplnosť toho zákazu a povedali ste krásne, že a s tým úplne súhlasím, elektrina môže byť získavaná zo širokej palety. Presne to je správny prístup, áno, čím viacej rôznych zdrojov aj výroby elektriny, tým lepšia a stabilnejšie tie systémy budú fungovať. A to presne funguje k tým pohonom, nechajte všetky možné pohony spaľovacie, elektrické, obnoviteľné palivá, syntetické palivá, čím viacej rôznych druhov pohonu bude, tým budú, bude celý tento systém stabilnejší a hráči... (Prerušenie vystúpenia časomerom.)
Bugár, Béla, podpredseda NR SR (2018-09-20):
Ďakujem pekne. Vyhlasujem rozpravu o tomto bode programu za skončenú. Pán navrhovateľ, nech sa páči, môžte sa vyjadriť.